Okresná prokuratúra Lučenec 
F. Lehára 12, 984 80 Lučenec 1

Sp. zn. : 2 Pv 279/13/6606	Lučenec, 22.7.2013
EEČ : 2-47-131-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Lučenec
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
ako otec dcéry XXXXX - XXXXX, nar. XXXXX hoci bol podľa právoplatného rozsudku  Okresného súdu v Lučenci  č.  11P 604/2009 z 26.10.2009 počnúc dňom  16.12.2009 povinný platiť výživné na dcéru mesačne v minimálnom rozsahu rovnajúcom sa 30 % zo sumy životného minima vždy do 20-teho dňa toho ktorého mesiaca vopred k rukám XXXXX, nar. XXXXX z XXXXX, u ktorého sú deti v náhradnej starostlivosti takto uloženú povinnosť v Poltári - Zelenom a inde riadne neplnil a za obdobie od 20.02.2013 do 20.05.2013 dlhoval na výživnom celkom 106,60 €   

lebo zanikla trestnosť činu

Odôvodnenie:
Poverený policajt OO PZ v Poltári uznesením zo dňa 28.05.2013 pod č. ORP-812/PT-LC-2013 začal trestné stíhanie a zároveň vzniesol obvinenie XXXXX, nar. XXXXX pre prečin zanedbania povinnej výživy podľa § 207 odsek 1 Trestného zákona, ktorý prečin mal obvinený spáchať spôsobom  a v rozsahu uvedenom v skutkovej  vete vo  výrokovej časti tohto uznesenia. 
	Vyšetrovateľ OR PZ v Lučenci po ukončení vyšetrovania predložil dňa 17.07.2013 na okresnú prokuratúru návrh na zastavenie trestného stíhania zo 16.07.2013, ktorý návrh odôvodnil splnením podmienok podľa § 86 písm. a/ Trestného zákona obvineným. 
Po preskúmaní vyš. spisu som z výpovede obv. XXXXX z 15.07.2013 zistil, že tento dňa 15.07.2013 uhradil šekovou poukážkou dlžné výživné poškodenému XXXXX v sume 133,25 €, čím uhradil aj výživné za mesiac jún 2013.
Svedok - poškodený XXXXX vo svojej výpovedi z 16.07.2013 uviedol, že povinný XXXXX mu peňažným poukazom, ktorý prevzal dňa 16.07.2013 vyplatil celú dlžnú sumu výživného.
	Podľa § 86 písmeno a/  Trestného zákona  trestnosť činu zaniká aj vtedy  ak ide o prečin zanedbania povinnej výživy  podľa § 207 Trestného zákona, ak prečin nemal trvale nepriaznivé následky a páchateľ svoju povinnosť dodatočne  splnil skôr než  sa  súd odobral na záverečnú poradu. 
Podľa § 215 ods. 1 písm. h/ Tr. poriadku prokurátor zastaví trestné stíhanie ak zanikla trestnosť činu.
	Z uvedeného dôvodu nakoľko obvinený XXXXX splnil vyživovaciu povinnosť, preto bolo potrebné o jeho trestnom stíhaní za  prečin zanedbania povinnej výživy podľa § 207 odsek 1 Trestného zákona   rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavel Melo
prokurátor